График на дейностите за организацията, провеждането и оценяването на изпитите от националното външно оценяване (НВО) в VII клас през учебната 2020/ 2021 учебна година и график на дейностите по приемането на ученици в VIII клас в неспециализирани училища за учебната 2021/ 2022 г. съгласно Наредба № 10 от 01.09.2016 г. след завършено основно образование

*/съгласно заповед № РД 09-2121 / 28.08.2020 г. на министъра на образованието и науката/*

|  |  |  |
| --- | --- | --- |
| **Вид дейност** | **Срок** | **Забележка** |
| Подаване на заявление за полагане на изпити за проверка на способностите | **27-28 май 2021 г.** | Подават се заявления за полагане на изпити за проверка на способностите по изобразително изкуство, музика и физическо възпитание и спорт. Заявленията се подават в училището, в което се обучава ученикът и се регистрират. Към заявленията за полагане на изпит за проверка на способностите по физическо възпитание и спорт задължително се прилага копие на застрахователна полица „Злополука“ за дните на изпита. Приемането на ученици в VІІІ клас по утвърден държавен план-прием за профилите "Изобразително изкуство", "Музика" и "Физическо възпитание и спорт" се извършва и въз основа на резултата от изпита за проверка на способностите. Ако ученикът не се е явил на съответния изпит за проверка на способности, то той не може да кандидатства за горепосочените профили.  С резултатите от тези изпити **не** може да се кандидатства в спортни училища и в училища по изкуствата и културата. |
| Обявяване на списъци с разпределението на учениците по училища и зали за полагане на изпити за проверка на способностите. Писмено уведомяване на учениците за допускането им за полагане на изпити за проверка на способностите | **до 07 юни 2021 г.** | Служебните бележки, удостоверяващи мястото за явяване на НВО, ще съдържат и информация за мястото за полагане на изпитите за проверка на способностите по изобразително изкуство, музика и спорт за всеки кандидат, който е подал заявление за явяване на изпитите. |
| Провеждане на Национално външно оценяване по:   * **Български език и литература** * **Математика** * **Английски език (по желание на ученика)** | **16 юни 2021 г.,**  **начало 09:00 часа**  **18 юни 2021 г.,**  **начало 09:00 часа**  **17 юни 2021 г.,**  **начало 9:00 часа** | Националните външни оценявания (НВО) по български език и литература и математика се провеждат в училището, където се обучава ученикът в VII клас. Учениците следва да се явят с документ за самоличност (ученическа лична карта) не по-късно от 08:30 ч. На изпитите учениците пишат с **черен** химикал. За явяване на изпитите по български език и литература и математика **не се подават** заявления. На НВО по чужд език се явяват само учениците, подали заявления до 19.02.2021 г. Изпитите ще се проведат при засилени противоепидемични мерки при осигурено минимално разстояние от 1,5 метра между присъстващите. |
| Провеждане на изпити за проверка на способностите по:   * **изобразително изкуство** * **музика** * **спорт** | **21 юни 2021 г.**  **22 юни 2021 г.**  **23-24 юни 2021 г.** |  |
| Обявяване на резултатите от изпитите за проверка на способностите | **до 25 юни 2021 г.** |  |
| Обявяване на резултатите от НВО | **до 28 юни 2021 г.** |  |
| Получаване на служебна бележка с резултатите от изпитите за проверка на способностите | **до 01 юли 2021 г.** |  |
| Издаване на свидетелството за завършено  основно образование | **до 02 юли 2021 г.** |  |
| Подаване на документи за участие в приема на ученици по Наредба № 10 от 01.09.2016 г. | **05-07 юли 2021 г.** | Подаването на заявление за участие в първи етап на класиране ще бъде само по електронен път.  Учениците участват в класирането според бала и желанията, посочени в заявлението, по низходящ ред.  При попълване на заявлението всеки ред от таблицата с план-приема е отделно желание. Подредбата при попълване е от най-желаната паралелка низходящо към по-малко желаните паралелки. |
| Обявяване на списъците с приетите ученици на първи етап на класиране | **до 13 юли 2021 г.** |  |
| Записване на приетите ученици на първи етап на класиране или подаване на заявление за участие във втори етап на класиране | **до 16 юли 2021 г.** | Записването се извършва в училището, в което са приети учениците с оригиналите на документите им.  Учениците, които не желаят да се запишат на първи етап на класиране подават заявление за участие във втори етап на класиране в училището, в което са приети. На този етап нямат право да пренареждат, премахват или допълват желанията си.  На втори етап на класиране учениците могат да се класират на по-предно желание или да останат на мястото си от първия етап.  Учениците, които не са класирани на първи етап, не подават заявления за участие във втория етап. Те се включват автоматично в класирането. |
| Обявяване на списъците с приетите ученици на втори етап на класиране | **до 20 юли 2021 г.** |  |
| Записване на приетите ученици на втори етап на класиране | **до 22 юли 2021 г.** |  |
| Обявяване на записалите се ученици и броя на незаетите места след втори етап на класиране | **23 юли 2021 г.** |  |
| Подаване на документи за участие в трети етап на класиране | **26-27 юли 2021 г.** | В това заявление желанията могат да се подредят отново, но само за паралелките, в които има свободни места (свободните места се обявяват на **23 юли 2021 г.**). |
| Обявяване на списъците с приетите ученици на трети етап на класиране | **29 юли 2021 г.** |  |
| Записване на приетите ученици на трети етап на класиране | **30 юли 2021 г.** |  |
| Обявяване на записалите се ученици и броя на незаетите места след трети етап на класиране | **02 август 2021 г.** |  |
| Попълване на незаетите места след трети етап на класиране и записване | **до 10 септември 2021 г.** | Тези места се попълват до **10 септември 2021 г. (вкл.)** по ред определен от директора на съответното училище. |
| Утвърждаване на осъществения държавен план-прием | **до 14 септември 2021 г.** |  |

Когато се извършва превръщане на оценки от Свидетелството за завършено основно образование в точки се прилага следната скала:

Отличен 6 = 50 точки

Много добър 5 = 39 точки

Добър 4 = 26 точки

Среден 3 = 15 точки